Užívanie Liekov Pre Psychiatrického Pacienta a Ich Vplyv na Agresivitu
Užívanie liekov pre psychiatrického pacienta, ktorý uživa viacero liekov Isicom,Corbiltu, PKMerz,ACIDUM FOLIKUM,ATORIS,CAVINTONaDIAZEPAN. Množstvo jejasné, ale ich poradie, respektíve odstup z časového hľadiska. Lebo sa stava, že niekedy je pacient až agresívny. Ďakujem za radu a želám všetko dobre.
Dobrý deň.
Ďakujeme za Vašu otázku.
Liek Isicom obsahuje dve liečivá levodopa a karbidopa. Liek Corbilta obsahuje kombináciu liečiv levodopa, karbidopa a entakapon. Nie je mi známy dôvod súčasného uživania dvoch liekov s obsahom rovnakých liečiv, preto odporúčam konzultovať súbežné užívanie taktiež s lekárom. Pri súčasnom užívaní s liekom Diazepam dochádza ku klinikcy závažnej interakcii, pri ktorej hrozí riziko zníženia účinku levodopy, až prípadná dekompenzácia pacienta. Z tohto dôvodu sa kombinácia neodporúča. Kombinácia liekov s obsahom levodopy s liekom PK-MERZ zvyšuje riziko vzniku psychických porúch (halucinácie s prejavmi dezorientácie), porúch spánku, motorický nekľud, najmä u starších pacientov, v dôsledku zvýšenej dopaminergnej stimulácie. Časový rozostup v tomto prípade nemusí mať na interakcie vplyv.
Agresívne správanie preto môže byť následkom nastavenej farmakoterapie, môže sa jednať o vedľajší účinok liekov, môže byť však spôsobené taktiež progresiou samotného ochorenia a s ním spojenou neurodegeneráciou, prípadne sa môže jednať aj o prípadnú kombináciu viacerých faktorov. O výskyte agresívneho správania odporúčam upovedomiť lekára, ktorý dohliada na celkovú liečbu. Ten následne zváži ďalší postup terapie.
Prajem pekný zvyšok dňa.
S pozdravom
Mgr. Barbora Bičanovská